google/wiki40b huggingface dataset:
उभयचरी साइकिल

एक उभयचरी साइकिल या (अंग्रेज़ी: amphibious cycle}) एक ऐसा मानव चलित वाहन होता है जिसे थल व जल दोनों में चलाया जा सकता है। सईदुल्लाह् की साइकिल सबसे ज्यादा प्रशंसा व ध्यान पाने वाली ऐसी ही एक साइकिल थी।  दोनों पर ही विस्तृत कार्यक्रम दिखाये गये थे। इन बाइकों में पानी पर टिकने के लिये चार आयताकार डोंगे लगे थे जिन्हें दो पंखेनुमा चप्पू या पत्तियों से घुमाया जाता था। यह साइकिल के पहिये की तरह ही थे। मोर्गा की उभयचर साइकिल  तीन साइकिलों का एक साँचा इस्तेमाल करती थी जो कि प्रवर्तन (तैरने लायक स्थिति) व आगे की ओर धक्का दोनों ही प्रदान करता था।
एसबीके अभियांत्रिकी शटल बाइक एक अन्य परिरूप है। इसमें दो फुलाये जा सकने वाले डोंगे हैं जो एक साइकिल और सवार को तैरने लायक स्थिति उपलब्ध कराते हैं। हवा निकालने पर और युक्तिओं को अलग करने पर यह साइकिल पीठ पर लटकाए जाने वाले थैले में समा जाती है।
साउथैम्पटन विश्वविद्यालय के सात अभियंताओं ने एक और उभयचरी साइकिल की रूप-रेखा बनाई थी इस उभयचरी साइकिल में लेटाई हुई साइकिल के साँचे पर अलग से डोंगे लगे हुए थे और यह पैर (पैडल पहिया) से चलाई जाती थी। गति परीक्षा में इसने १.१२ मीटर/सेकेंड की औसत गति पायी थी। साइकिल सवार इसे जल और थल दोनों में ही बिना किसी बाहरी सहायता के चलाने मेम कामयाब हुआ था। बाढ़ के हालातों और मनोरंजन उद्योग में उभयचरी साइकिल का यह प्रारंभिक नमूना कारगर हो सकता है।
मई २०१० में कैल्विन महाविद्यालय के पाँच अभियंताओं ने भी एक उभयचरी साइकिल बनाई जो कि पहले के नमूनों से बेहतर थी और पानी से जमीन पर जाते वक्त ज्यादा सुखद अनुभव प्रदान करती थी।
एक अन्य व जल्द की ही रूपरेखा इब्राहिम हेम्मटनिया ने अपनी विश्वव्यापी समुद्र यात्रा के लिये बनाई जिसे उन्होंने मेलनी का नाम दिया है।
फ़्रांस का भूगोल

प्राकृतिक संसाधन

कोयला, लौह अयस्क, बॉक्साइट, जस्ता, यूरेनियम, एन्टिमोनी, आर्सेनिक, पोटाश, फेल्सपार, फ्लोरस्पार, जिप्सम, लकड़ी, मछली, सोना

प्राकृतिक आपदायें

बाढ़, हिमस्खलन, मध्य शीतकाल का तुफ़ान, सूखा, भूमध्यसागरीय के पास दक्षिण में जंगल की आग

प्रतिमुख स्थान

जमीन गोलार्द्ध - पृथ्वी का आधा अधिकांश भूमि के साथ- नान्टेस पर केंद्रित है। इस प्रकार फ्रांस के एंटीपोड दक्षिण प्रशांत में पानी गोलार्द्ध के बीच में हैं। महानगरीय फ्रांस के लिए एकमात्र महत्वपूर्ण भूमि एंटीपोडल न्यूजीलैंड के चथम द्वीप है, जो कि सेवेन्स नेशनल पार्क समेत मोंटपेलियर के उत्तर में एक क्षेत्र के अनुरूप है, हालांकि निर्वासित बाउंटी द्वीप समूह के एंटीपोड टूर्स, ऑरलियन्स और ले मैन्स के बीच हैं, और इसी तरह के निर्वासित एंटीपोड्स द्वीपसमूह रूएन के बाहर सेंट-सैन्स के नजदीक नॉर्मंडी में हैं।
मुगलई पराठा

बाह्य सुत्र

मुगलई खाना
बेर्नार्दो वेलास्को

जीवनी

बेर्नादो का जन्म रियो डी जनेरियो के महानगरीय क्षेत्र के नगर निटेरॉय में 30 जनवरी 1986 को हुआ था। बेर्नार्दो ने रियो डी जनेरियो के संघीय विश्वविद्यालय से शारीरिक शिक्षा में उपाधि प्राप्त की है। सन 2008 में इन्होनें एक रियलिटी कार्यक्रम अगोरा वाइ (Agora Vai; अब होगा) में भाग लिया और यहाँ से इन्हें मॉडलिंग और अभिनय के प्रस्ताव मिले।
केरल का भूगोल

केरल की नदियां

केरल में 44 नदियाँ हैं जिनमें 41 नदियाँ पश्चिम की ओर बहती हैं, 3 नदियाँ पूरब की ओर बहती हैं। जो नदियाँ पश्चिम की ओर बहती हैं वे या तो अरब सागर में या झीलों अथवा अन्य नदियों में जा मिलती हैं। इन नदियों में हज़ारों झरने और नहरें बह कर आती हैं। सन् 1974 में राज्य सरकार के लोक निर्माण विभाग ने जो जल संसाधन रपट प्रस्तुत की है उसमें उन जल प्रवाहों को नदियाँ माना गया है जिनकी दूरी 15 किलो मीटर से अधिक हो।
माइक्रोप्रोसेसर

आरंभिक इतिहास

आमतौर पर माइक्रोप्रोसेसर के आविष्कार का श्रेय इंटेल-4004 नामक माइक्रोप्रोसेसर को जाता है। इंटेल ने इसे १९७१ में बाजार में निकाला था। किन्तु इसी समय टेक्सास इंस्ट्रुमेंट्स के टीएमएस-1000 और गॉरेट एआई रिसर्च यानी जीएसी ने सेंट्रल एयर डेटा कंप्यूटर (सीएडीसी) का निर्माण शुरू कर दिया था। इंटेल-4004 का आविष्कार १९६९ में हुआ था। इसके निर्माण का आर्डर जापानी कंपनी बिजीकॉम ने इंटेल को दिया था। इसके प्रमुख अनुसंधानकर्ता के तौर पर इंटेल के इंजीनियर टेड हॉफ का नाम लिया जाता है। टेड मूलत: चिप डिजाइनर नहीं थे पर उन्होंने बिजीकॉम चिप में फेरबदल कर इसका निर्माण किया। इस माइक्रोप्रोसेसर की विशेषताओं को स्टेनली माजोर और बिजीकॉम के इंजीनियर मात्सातोषी सिमा ने जोड़ा। आधुनिक चिप विकसित करने का श्रेय फ्रेडरिको फेगिन को दिया जाता है। फ्रेडरिको ने ही सिलीकोन गेट तकनीक का आविष्कार किया जिसके द्वारा माइक्रोप्रोसेसर का सीपीयू में उपयोग हो सका।

गणितीय एवं तार्किक इकाई

गणितीय एवं तार्किक इकाई (अरिथमैटिक एण्ड लॉजिक युनिट) यानि ए.एल.यू कम्प्यूटर की वह इकाई जहां सभी प्रकार की गणनाएं की जा सकती है, जैसे जोड़ना, घटाना या गुणा-भाग करना. ए.एल.यू कंट्रोल युनिट के निर्देशों पर काम करती है।

नवीनतम रिलीज़

इंटेल कॉर्पोरेशन ने एटम नाम का कम क्षमता वाला माइक्रोप्रोसेसर तैयार किया है। इसका आकार बहुत ही छोटा है जो २५ वर्ग मि.मी का है। यह इंटेल के दूसरे ब्रांड कोर, कोर-2, सेलरॉन और जियॉन की ही एक कड़ी है। इस चिप का कूट नाम पहले सिल्वरथॉर्न और डायमंडविले था, जो ४५ नैनोमीटर चिप निर्माण तकनीक से बनाया गया है। एटम १९९५ में लांच हुए पेंटियम प्रो के बाद डिजाइन किया हुआ पहला नया प्रोसेसर है। विशेष रूप से मोबाइल इंटरनेट के लिये इंटेल सेंट्रीनो एटम प्रोसेसर बना है। इसका कूट नाम पहले मेनलो था। इंटेल सेंट्रीनो एटम और इंटेल एटम दोनों में ही कम क्षमता की एकीकृत चिप और एक वायरलेस रेडियो है। ये दोनों ही पतले और हल्के हैं। इसमें पर्याप्त क्षमता के साथ ही इंटरनेट उपयोग में भी सहायक होगा। अभी बाजार में I7 सबसे आधुनिक है।
अक्सुम

अक्सुम इथियोपिया मे स्थित एक विश्व धरोहर स्थल है। इस स्थल को यह दर्जा सन १९८० मे मिला।
तारपान

तारपान या यूरेशियाई जंगली घोड़ा एक जंगली घोड़े की नस्ल थी जो विलुप्त हो चुकी है। विश्व का आखरी ज्ञात तारपान सन् १९०९ में रूस में मर गया। कुछ आधुनिक घोड़ों की नस्लें तारपान से मिलती जुलती हैं, जैसे की हेक घोड़ा। तारपान का रंग हल्का ख़ाकी होता था। जीव-वैज्ञानिक मानते हैं कि विश्व के पालतू घोड़े तारपान के ही विकसित वंशज हैं।

नाम

"तारपान" शब्द कई तुर्की भाषाओँ में मिलता है (जैसे कि किर्ग़िज़ और काज़ाख़) और इसका अर्थ "जंगली घोड़ा" होता है। इसे अंग्रेज़ी में "tarpan" लिखा जाता है और इसका वैज्ञानिक नाम "ऍक्वस कबैलस फ़ॅरस" (Equus caballus ferus) या सिर्फ़ "ऍक्वस फ़ॅरस" बताया जाता है।

इतिहास

इतिहासकारों का मानना है कि तारपान कभी दक्षिण फ्रांस से लेकर पूर्व में मध्य रूस तक रहा करता था। इन क्षेत्रों में पुरापाषाण काल में मानवों द्वारा शिला-चित्रों में तारपान से मिलते-जुलते घोड़े देखने को मिलते हैं। माना जाता है कि सबसे पहले मध्य एशिया के घास के मैदानों में शक लोगों ने इन्हें लगभग ३००० ईसापूर्व में पालतू बनाया।
पूर्वी घाट

पूर्वी घाट भारत के पूर्वी तट पर स्थित पर्वत श्रेणी हैपूर्वी घाट बंगाल की खाड़ी के सहारे अनियमित पर्वतश्रेणी है ।यह उत्तरी उड़ीसा से लेकर तमिलनाडु तक लगभग 3000 किमी तक फैला है ।सिरूमलाई और कोल्ली हिल्स यहाँ के हिल स्टेशन हैं ।पूर्वी घाट के दक्षिण पश्चिम में शेवराय , जावेडी एंव बिलिगिरी रंगन की पहाडियाँ स्थित हैं ।कृष्णा और चेन्नई के मध्य इसे कोडाविंडु हिल्स के नाम से जाना जाता है ।आँध्रप्रदेश में स्थित अरोयाकोंडा पूर्वी घाट का सबसे ऊँचा शिखर है जिसकी ऊँचाई सागर तल से 1680 मीटर है।दूसरा सबसे ऊँचा शिखर देवड़ीमुण्डा समुद्र तल से 1598 मीटर है इसके अतिरिक्त सिंधूराजू (1516मीटर ) और निमालगिरी (1515मीटर) कोरापुट में स्थित हैं, जबकि महेन्द्रगिरी (1501 मीटर ) गंजम जिले में स्थित है।पूर्वी घाट की उत्पत्ति कैलीडोनियन युगीन कुडप्पा भूसन्नति से हुयी है जो विभिन्न नदियों जैसे - महानदी , गोदावरी , कृष्णा , कावेरी इत्यादि द्वारा काट दिया गया है
कायमगंज प्रखण्ड (फ़र्रूख़ाबाद)

आदर्श स्थल

सूफी संत मौलाना फज़ल अहमद समाधी रायपुर कायमगंज
प्रोटिओसोमस

 प्रोटिओसोमस सभी यूकेरियोट्स और आर्चिया और कुछ बैक्टीरिया में प्रोटीन कॉम्प्लेक्स हैं। यूकेरियोट्स में, प्रोटिओसोमस न्यूक्लियस और साइटोप्लाज्म में स्थित हैं। [१]  प्रोटिओसोम का मुख्य कार्य प्रोटीलाइज़िस द्वारा अनावश्यक या क्षतिग्रस्त प्रोटीन को अवक्रमित करना है,  जो पेप्टाइड बांड टूटने वाली एक रासायनिक प्रतिक्रिया है। ऐसी प्रतिक्रियाओं में मदद करने वाले एंजाइमों को प्रोटीज़ कहा जाता है।  प्रोटिओसोमस एक प्रमुख तंत्र का हिस्सा हैं जिसके द्वारा कोशिकाओं को विशेष प्रोटीनों की एकाग्रता को विनियमित करने और मिसफॉल्टेड प्रोटीन को अवक्रमित करता है। अवक्रमिता की प्रक्रिया में लगभग सात से आठ अमीनो एसिड की पेप्टाइड्स पैदा होती है, जो बाद में कम अमीनो एसिड अनुक्रमों में अवक्रमित किया जा सकता है और नए प्रोटीन को संश्लेषण में इस्तेमाल किया जा सकता है। [२] युबिक्यूटिन नामक एक छोटी प्रोटीन, प्रोटीन को गिरावट के लिए टैग करता है। टैगिंग प्रतिक्रिया युबिक्यूटिन लाईगेसिस नामक एंजाइमों द्वारा उत्प्रेरित होती है।  एक बार प्रोटीन को एक युबिक्यूटिन अणु के साथ टैग किया जाना, अतिरिक्त युबिक्यूटिन अणुओं को संलग्न करने के लिए अन्य लाईगेसिस के लिए एक संकेत है।  नतीजा एक पॉलीब्यूविटीन श्रृंखला है जो प्रोटीसॉम द्वारा बाध्य है, जो टैग प्रोटीन को अवक्रमित करने मैं सक्ष्म है। [२]
तेहमीना अफ़ज़ल

प्रारंभिक जीवन

तेहमीना जब केवल आठ साल की थी तबसे खेल रही है, और वह अपने उच्च विद्यालय के दिनों के दौरान "पूरे शहर की खिलाड़ी", "पूरे राज्य की खिलाड़ी" और "वर्ष की महिला एथलीट" जैसे ख़िताबों से जानी गई है। उसने अपनी स्नातक की शिक्षा प्रौद्योगिकी के न्यूयॉर्क संस्थान से छात्रवृत्ति हासिल प्राप्त करके पूरी की है।

निजी जीवन

तेहमीना एक मुस्लिम पाकिस्तानी घर में पैदा हुई थी। हालांकि बहुत ज़्यादा तेहमीना के संबंधों के बारे में नहीं जाना जाता है, लेकिन उसके दो बेटे हैं। वह हमेशा पाकिस्तानियों के प्रति दुनिया की सोच बदलने के लिए प्रयत्नशील रही हैं।

व्यवसाय

तेहमीना अर्बन म्यूज़िक वेबसाइट (Urban Music Website) की मालिक है और एक मात्र पाकिस्तानी महिला है जो संगीत के क्षेत्र में अमरीका में पारम्परिक रुकावटों से ऊपर उठ सकी है। वह विभिन्न वयस्क पत्रिकाओं लुभावने रूपों ख़ुद को प्रदर्शित कर चुकी है। वह कई ऑनलाइन पत्रिकाओं में सप्ताह की लड़की (Girl of the Week) बन चुकी है।  तेहमीना कई वीडियोज़ कर चुकी है  और न्यू यॉर्क शहर के कई विडियोज़ में वह प्रमुख मॉडल रही है।
रामगढ़ी

जनसंख्या

जनसंख्या 2018 में तकरीबन 9000 हजार होगी ग्राम पंचायत की

गावों की सूची

चक.  मैला सरैयां, पाठक पट्टी, मोल्हेपुरवा, कुर्मिनपुरवा, बड़हिनपुरवा, तिवारी पुरवा, मधनगरा, मुरकट्टी, पट्टी बाजार, टेपरी, रामगढ़ी

शिक्षा

प्रयाग दत्त पाठक इण्टर कालेज
उच्च माध्यमिक विद्यालय कुर्मिनपुरवा 
उच्च माध्यमिक विद्यालय पाठक पट्टी 
प्राथमिक विद्यालय चक.
प्राथमिक विद्यालय मैला सरैयां (आम) तिवारीपुरवा
प्राथमिक विद्यालय मैला सरैयां (खास) 
प्राथमिक विद्यालय पाठक पट्टी 
मदरसा इस्लामिया अरबिया अनवारुल उलूम चक

ग्राम प्रधानों की सूची

इस वक्त की मौजूदा ग्राम प्रधान श्रीमती बानों पत्नी (मुनीर अहमद अंसारी) हैं। 2015 सेे अब तक।
घोष (स्वनविज्ञान)

स्वनविज्ञान और स्वनिमविज्ञान में घोष (voiced) वह ध्वनियाँ (विशेषकर व्यंजन) होती हैं जिनमें स्वर-रज्जु में कम्पन होता है, जबकि अघोष वह ध्वनियाँ होती हैं जिनमें यह कम्पन नहीं होता। उदाहरण के लिए "प" एक अघोष ध्वनि है जबकि "ब" एक घोष ध्वनि है। इसी तरह "स" और "श" दोनों अघोष है, जबकि "ज़" घोष है। देवनागरी के हर नियमित वर्ग में पहले दो वर्ण अघोष और उन के बाद के दो घोष होते हैं। क/ख, च/छ, त/थ, ट/ठ, प/फ अघोष हैं, जबकि ग/घ, ज/झ, द/ध, ड/ढ, ब/भ घोष हैं।
बर्सिलोना बंदरगाह

यह स्पेन का एक प्रमुख बंदरगाह है।
अग्निशमक

अग्निशमक (firefighters) उन बचाव करमचारियों को कहा जाता है जो किसी स्थान पर लग हानिकारक आग पर नियंत्रण पाने, उसे बुझाने और उस से लोगों और सम्पत्ति को बचाने का काम करते हैं। अग्निशमन के लिए विभिन्न परिस्थितियों में आग पर काबू पाकर उसे बंद करने के लिए बहुत सी तकनीकें सीखनी पड़ती हैं और उन कठिन परिस्थितियों में जाकर उन्हें झेलने के लिए शारीरिक-क्षमता भी ज़रूरी है। आधुनिक शहरी जीवन में पुलिस और डॉक्टरों के साथ-साथ अग्निशमन को भी एक आवश्यक आपातकालीन सेवा समझा जाता है। कभी-कभी अग्निशमक दस्ते ऐसी आपात-स्थितियों में भी सहायता करते हैं जो आग-सम्बन्धी नहीं होती, जैसे कि विमान दुर्घटना या किसी कारख़ाने से ज़हरीले रसायन का चूना।
परिसंघ (प्रशासन)

परिसंघ ऐसी राजनैतिक व्यवस्था को कहा जाता है जिसमें दो या उस से अधिक लगभग पूर्णतः स्वतन्त्र राष्ट्र समझौता कर लें के बाक़ी विश्व के साथ वे एक ही राष्ट्र की तरह सम्बन्ध रखेंगे। संघों की तुलना में परिसंघों के सदस्यों को अधिक स्वतंत्रता होती है। परिसंघों में कभी-कभी केवल नाम मात्र की केन्द्रीय सरकार होती है जिसके पास कोई असली शक्तियां नहीं होती।

अन्य भाषाओँ में

अंग्रेजी में परिसंघ को "कॉनफॅडॅरेशन" (confederation) कहते हैं।

परिसंघों के उदहारण

विश्व में ऐसे परिसंघ बहुत कम हैं जो बहुत अरसे के लिए परिसंघ के रूप में ही रहें। अक्सर इनमें परिवर्तन हो जाता है क्योंकि समय-समय पर इनके सदस्यों में कोई न कोई मतभेद उभर ही आते हैं। इस सूरत में या तो ये टूट जाते हैं, या इनका केंद्र ज़्यादा शक्तिशाली बनकर इन्हें वास्तव में संघ बना देता है, चाहे औपचारिक रूप से वे अपने आप को भले ही परिसंघ कहते रहें।

सर्बिया और मोण्टेनेग्रो

१९९२ में पुराने यूगोस्लाविया के टूट जाने के बाद ४ फ़रवरी २००३ को सर्बिया और मोण्टेनेग्रो नाम का एक परिसंघ बना। इसके दोनों सदस्यों के पैसे अलग थे - मोण्टेनेग्रो में यूरो चलता था जबकि सर्बिया में दीनार चलती थी। इनकी आर्थिक नीतियाँ बिलकुल अलग थीं। इस परिसंघ की सिर्फ़ सेना और विदेश नीति एक थी और एक, बिना किसी शक्ति वाला, राष्ट्रपति था। समय के साथ-साथ दोनों सदस्यों में अंतर बनते गए और २१ मई २००६ में मोण्टेनेग्रो में अलग होने के मुद्दे पर एक चुनाव हुआ। इस चुनाव में मोण्टेनेग्रो के नागरिकों नें अलग होने का फ़ैसला सुना दिया। ३ जून २००६ को मोण्टेनेग्रो नें ऐलान किया की वह परिसंघ से अलग हो रहा है और एक स्वतन्त्र राष्ट्र है। दो दिन बाद, ५ जून २००६ को, सर्बिया नें भी अलग होने का ऐलान कर दिया और परिसंघ ख़त्म हो गया।

स्विट्ज़रलैण्ड

स्विट्ज़रलैण्ड अपने आप को औपचारिक रूप से "स्विस परिसंघ" बुलाता है। ऐतिहासिक नज़रिए से भी आज से ७०० से भी अधिक साल पहले, १२९१ में, ऐल्प्स पर्वतों में बसे हुए बहुत से गाँव और शहरों नें इकठा होकर एक परिसंघ बनाया तो स्विट्ज़रलैण्ड बना। लेकिन तब से स्विट्ज़रलैण्ड के प्रशासनिक ढाँचे में बहुत बदलाव आया है और आधुनिक युग में यह राष्ट्र वास्तव में एक संघ है। स्विट्ज़रलैण्ड १८४७ में एक गृहयुद्ध के बाद परिसंघ से संघ बना। इस गृहयुद्ध में, कुछ धार्मिक झड़पों के बाद, कैथोलिक-धर्मी क्षेत्रों नें मिलकर अधिक स्वतंत्रता जतलाने की कोशिश की थी जिसे कुचल दिया गया। १८४८ में एक नए संविधान के तहत स्विट्ज़रलैण्ड एक संघ बन गया।

इरक्वॉइ परिसंघ

इरक्वॉइ परिसंघ छह मूल अमेरिकी आदिवासी राष्ट्रों का परिसंघ था। पाँच इरक्वॉइ जाती के आदिवासी गुटों - मोहॉक, ओनीडा, ओनोनडागा, कायूगा, सॅनॅका - नें सोलहवी सदी ईसवी में ही परिसंघ बना लिया था और १७२२ में तुस्कारोरा राष्ट्र भी इसमें शामिल हो गया। परिसंघ के मामलों को चलाने के लिए एक "महान परिषद" (ग्रैंड काउन्सल) नाम के प्रशासन संसथान को आरम्भ किया गया, जो आज तक चल रहा है और उत्तर अमेरिका की सब से पुरानी जीवित सरकारी संसथान है।
जैव विज्ञान तथा जैव प्रौद्योगिकी विभाग, रुड़की

1981 में स्थापित जैव विज्ञान तथा जैव प्रौद्योगिकी विभाग (भारत सरकार के जैव विज्ञान तथा जैव प्रौद्योगिकी विभाग द्वारा संपोषित) दो वर्ष की अवधि का एम.एस.सी बायोटेक्नोलॉजी पाठ्यक्रम तथा पी.एच.डी. पाठ्यक्रम चलाता है। एम.एस.सी पाठ्यक्रम में निम्नलिखित सम्मिलित हैं :-
1.बायो कैमिस्ट्री, बायोफिज़िक्स, जेनेटिक्स माक्रोबायोलॉजी, स्ट्रक्चरल बायोलॉजी इम्युनोलॉजी एनजाइमोलॉजी, प्रिंसिपल्स ऑफ केमीकल इंजीनियरिंग व सैल -टिश्यु कल्चर टेक्नोलॉजी, 2.विशेषिकृत क्षेत्रों में अनेकों इलैक्टिव पाठ्यक्रम, 3.किसी उभरते हुए क्षेत्रों को बृहत रूप से करने के साथ किसी प्रमुख संस्थान उद्योग में ग्रीष्म कालीन प्रशिक्षण।
मोलिक्युलर बायोफिजिक्स, जेनेटिक्स, माक्रोबायोलॉजी, एनीमल एण्ड प्लांट फिजियोलॉजी तथा बायोकैमिस्ट्री के खास क्षेत्रों में अनुसंधान किया जाता है। प्रोटीन - डीएनए इंटरएक्शन, 3 डी मोलिक्युलर मॉडलिंग, जेनेटिक्स इंजीनियरिंग ऑफ नाइट्रोजन फिक्सेशन, मैकैनिस्म ऑफ मेल फर्टिलिटी कंट्रोल, माक्रोबाइल बायोसिंथेसिस ऑफ ऑरगेनिक एसिड्स व स्टीरॉड्स, सेलूलोज़ डिग्रेडशन, प्लाज्मा मेंबरेंस आधारित एंजाइम्स, सैल सरफेस एंटीजंस की अनेकों संपोषित परियोजनाए ली गई हैं। टाटा इंस्टीट्युट ऑफ फंडामेंटल रिसर्च बॉम्बे, सी.एम.आई.आर. सेंटर फॉर बायोकैमीकल टेक्नोलॉजी दिल्ली, सेंट्रल ड्रगरिसर्च इंस्टीट्यूट लखनऊ, नेशनल एनवॉयरमेंटल सेंटर, इंटरनेशनल सेंटर फॉर जेनेटिक इंजीनियरिंग एण्ड बायोटेक्नोलॉजी जैसे संस्थानो के साथ संयुक्त अनुसंधान प्रारंभ किया गया है / चल रहा है।
अंजलाई अम्मल

अंजलाई अम्मल (1890 - 1961)
स्वतंत्रता के लिए भारतीय संघर्ष में अंजलाई अम्मल एक प्रमुख स्वतंत्रता सेनानी थीं। उनका जन्म 1890 में मुदुनगर नामक एक साधारण शहर में हुआ था जो कदलूर में स्थित है। वह एक साधारण परिवार में पैदा हुई थी। उन्होंने पांचवीं कक्षा तक अध्ययन किया। उसका पति मुरुगप्पा था जो एक पत्रिका में एजेंट था। उन्होंने महात्मा गांधी के असहयोग आंदोलन में शामिल होने से अपनी राजनीतिक जिंदगी शुरू की। वह 1921 में गैर-सहकारी आंदोलन टी में भाग लेने के लिए दक्षिण भारत की पहली महिला थीं। उन्होंने अपनी पारिवारिक भूमि, उनके घर को बेच दिया और स्वतंत्रता के लिए भारत के संघर्ष के लिए पैसा खर्च किया। 1 9 27 में उन्होंने नीलन की मूर्ति को हटाने के संघर्ष में भाग लिया। उन्होंने नीलन की मूर्ति को हटाने के लिए संघर्ष में भाग लेने के लिए अपने नौ वर्षीय बच्चे अम्माकणु को भी अपनी बेटी के साथ जेल गए। उसने जेल में अपने नौ साल के बच्चे को उठाया। गांधी ने जम्मू में अम्माकानु और अंजलाई अम्मल का दौरा किया। उन्होंने अमाकन्नु का नाम लीलावथी रखा और उन्हें उनके साथ वर्धा आश्रम ले गए। 1930 में नमक सैथीग्रा में उनकी भागीदारी के कारण वह बुरी तरह घायल हो गई थीं।
1931 में, उन्होंने अखिल भारतीय महिला कांग्रेस मीटिंग की अध्यक्षता की। 1932 में, उन्होंने एक और संघर्ष में हिस्सा लिया जिसके लिए उन्हें वेल्लोर जेल भेजा गया था। वे गर्भवती थीं जबकि उन्हें वेल्लोर जेल भेजा गया था। उसे डिलीवरी के कारण जमानत पर रिहा कर दिया गया था। उसके बेटे के जन्म के दो सप्ताह बाद, उसे वापस वेल्लोर जेल भेजा गया था। एक बार गांधी कडलुर आए, लेकिन ब्रिटिश सरकार ने उन्हें अंजलाई अम्मल जाने का निषेध किया। लेकिन अंजलाई अम्माल बुर्क पहने हुए घोड़े के गाड़ी में आए और उनसे मुलाकात की। उनकी हिम्मत के कारण, गांधी ने उन्हें दक्षिण भारत की झांसी रानी कहा।  1947 में भारत की आजादी के बाद, वह तीन बार तमिलनाडु विधान सभा के सदस्य के रूप में चुने गए थे।
20 जनवरी, 1961 को उनका निधन हो गया।
प्रवीण

अन्य अर्थ

निपुण
झांसी जंक्शन रेलवे स्टेशन

इतिहास

रेलवे स्टेशन का निर्माण अंग्रेजों ने 1880 के दशक के अंत में किया था। तीन स्थानों के लंबे सर्वेक्षण के बाद वर्तमान स्थल को स्टेशन के लिए चुना गया था। स्टेशन में एक विशाल किले जैसी इमारत है जिसे मरून और श्वेत रंग में रोंगन किया गया है। 
स्टेशन में शुरुआत में तीन प्लेटफार्म थे। (प्लेटफ़ॉर्म एक, 2,525 फीट (770 मी॰) लंबा था जो कि भारत में पांचवां सबसे लंबा है। यह एक समय में दो ट्रेनों को आसानी से संभाल सकता है (यही प्लेटफॉर्म दो और तीन में भी हैं)। ) 
झांसी जंक्शन इंडियन मिडलैंड रेलवे कंपनी का केंद्र बिंदु था जिसने झांसी जंक्शन से सभी दिशाओं में रेडियल लाइन बिछाई और झांसी में बड़ी कार्यशाला का प्रबंधन किया। 
भारत की पहली शताब्दी एक्सप्रेस नई दिल्ली और झांसी के बीच शुरू हुई। 
झांसी, पहले मुंबई में मुख्यालय वाले मध्य रेलवे ज़ोन का एक हिस्सा हुआ करता था, लेकिन अब यह उत्तर मध्य रेलवे ज़ोन के अन्तर्गत आता है जिसका मुख्यालय इलाहाबाद में है।
परशुराम (१९८९ चलचित्र)

कथानद

मेजर परशुराम एक थलसेना सेवानिवृत व्यक्ति होता है, जो एक निजी सुरक्षा एजेंसी चला रहा होता है। वह बहुत ही अल्हड़ और खुशमिजाज़ व्यक्ति होता है, जिसकी एक पत्नी है उषा (वाणी विश्वनाथ) और एक बेटा, जिनके साथ वह सुखपूर्वक जीवन व्यतीत कर रहा होता है। उसे एक ऐसा मामला मिलता है जिसमें एक अभिनेत्री का अपहरण हो गया होता है और निर्माता को परशुराम की सहायता चाहिए होती है। उसकी दोस्ती अप्पु (पुनिथ राजकुमार) से हो जाती है जो मलिन बस्तीवासी होता है।
परशुराम का सामना संगठित अपराध की दुनिया से होता है, जिसका स्वामित्व एमडी के पास होता है, जिसे पुरोहित, कुलकर्णी और नायक का समर्थन प्राप्त है। एमडी इतना शक्तिशाली होता है कि उसे सरकार तक का समर्थन प्राप्त होता है। एमडी के पास चुनाव में देने के लिए पैसो की कमी होती है और वो अपने माफ़िया नेटवर्क को महीने में दो बार वसूली करने के लिए कहता है। तब परशुराम एमडी के गुंडों की अच्छी पिटाई करता है।
एमडी इस बात से प्रभावित होता है कि आखिर कोई तो है जो उससे टकरा सकता है। वह परशुराम को निमंत्रित करता है और उसे अपने साथ काम करने की इच्छा प्रकट करता है। परशुराम बिल्कुल मना कर देता है वहाँ से आ जाता है। एमडी उसे धमकाता है और उसे बरबाद करने की योजना बनाता है।
परशुराम के बेटे के जन्मदिन के दिन, एमडी परशुराम से बेटे का अपहरण करा देता है। बच्चे का पता लगाने के सारे प्रयास करने के बाद, परशुराम अनुमान लगाता है कि एमडी में ही उसके बेटे का अपहरण करवाया है। वह एमडी को कॉल करता है और चिल्लाता है कि उसे अपना बेटा वापस चाहिए। तभी एक परशुराम के लिए एक डब्बा आता है, जिसमें उसके बेटे का दाँया हाथ होता है। जब परशुराम वापस उससे बात करता है, तो एमडी उषा से उनके घर के गेट से उसके बेटे का शव उठा लेने को कहता है।
जब बच्चे को अस्पताल ले जाया जा रहा होता है, तब एमडी बच्चे को मारने में सफल हो जाता है। परशुराम बहुत ही शोकाकुल होता है, तभी वहाँ उपस्थित नर्स कहती है कि उसके लिए एक फोन कॉल है। एमडी उसे चिढ़ाता है कि वह अपना मानसिक संतुलन खो देगा और उसने अपनी पत्नी को भी खो दिया है। परशुराम पाता है कि उसकि पत्नी को घसीट कर ले जाया जा रहा है और एमडी के आदमी उसे अस्पताल की छत से धक्का दे देते हैं। उषा तुरंत मर जाती है और परशुराम अकेला पड़ जाता है।
परशुराम एक प्रैस रिपोर्टर और अप्पु की सहायता से एमडी की टीम को अलग-थलग करता है और अंत में एमडी को मारने में सफल होता है।

बॉक्स ऑफ़िस

अंत तक पकड़ बनाए रखने वाली कहानी और क्रियाविधि अनुक्रमों के चलते चलचित्र को बड़ी सफलता मिली।
एरिज़ोना डाइमन्डबैक्स

एरिज़ोना डाइमन्डबैक्स, एक प्रसिद्ध बेसबॉल टीम है, जो फ़िनक्स में आधारित है। वे मेजर लीग बेसबॉल में खेलते हैं।
बैजनाथ, उत्तराखण्ड

इतिहास

इस क्षेत्र के सबसे पुराने अवशेषों में करवीरपुर या कबीरपुर नामक एक शहर शामिल है. इस शहर के खंडहरों का प्रयोग करके ही कत्यूरी राजा नरसिंह देव ने अपनी राजधानी यहाँ बसाई थी।  ७वीं से १३वीं शताब्दी तक बैजनाथ कत्यूरी राजवंश की राजधानी थी, और तब इसे कार्तिकेयपुर कहा जाता था।
नेपाली आक्रमणकारी क्रंचलदेव ने ११९१ में बैजनाथ पर आक्रमण कर कत्यूरी राजाओं को पराजित कर दिया। इस आक्रमण से कमजोर हुआ कत्यूरी राज्य १३वीं शताब्दी तक ८ अलग अलग रियासतों में विघटित हो गया। विघटन के बाद भी १५६५ तक बैजनाथ में कत्यूरी राजवंश के मूल वंशजों का ही शाशन रहा, और उन्हें बैजनाथ कत्यूर कहा जाने लगा।  १५६५ में अल्मोड़ा के राजा बालो कल्याण चन्द ने बैजनाथ पर कब्ज़ा कर लिया और उसे अपने राज्य में ही मिला लिया।
१७९१ में काली नदी के पूर्व की ओर अपने राज्य का विस्तार करते हुए गोरखा राजाओं ने अल्मोड़ा पर आक्रमण किया, और सम्पूर्ण कुमाऊं राज्य पर अधिकार प्राप्त कर लिया। ईस्ट इंडिया कंपनी ने १८१४ के आंग्ल-नेपाल युद्ध में गोरखाओं को हरा दिया, जिसके बाद १८१६ में  सुगौली संधि  के अनुसार यह अंग्रेजों को प्राप्त हुआ। :594 
१९०१ में बैजनाथ १४८ की आबादी वाला एक छोटा सा गाँव था।

भूगोल

बैजनाथ बागेश्वर जनपद में  29.92°N 79.62°E पर जनपद मुख्यालय के २० किमी उत्तर में स्थित है। समुद्र तल से इसकी औसत ऊंचाई १,१३० मीटर (३,७०७ फीट) है। बैजनाथ कुमाऊँ हिमालय में स्थित कत्यूर घाटी में गोमती नदी के तट पर बसा है।
२००७-२००८ में मंदिर परिसर के पास एक कृत्रिम झील की घोषणा की गयी थी।  इस झील का उद्घाटन १४ जनवरी २०१६ को उत्तराखण्ड के तत्कालीन मुख्यमंत्री, हरीश रावत ने किया।  झील में मछलियां बहुतायत में हैं।  हालांकि मछली पकड़ने पर सख्ती से प्रतिबंध है, परन्तु झील में ये एक प्रमुख पर्यटक आकर्षण हैऔर पर्यटकों  मछलियों को चना खिलाते हुए देखा जा सकता है। पास ही स्थित गरुड़ क्षेत्र के सबसे पुराने बाज़ारों में है।

आवागमन

पंतनगर में स्थित पंतनगर विमानक्षेत्र बैजनाथ से निकटतम हवाई अड्डा है, जबकि काठगोदाम रेलवे स्टेशन निकटतम रेलवे स्टेशन है। बैजनाथ बागेश्वर-ग्वालदाम और अल्मोड़ा-गोपेश्वर सड़कों के तिराहे पर स्थित है। यह उत्तराखंड परिवहन निगम की 'कुमाऊं दर्शन' बस सेवा द्वारा हल्द्वानी, भीमताल, अल्मोड़ा और रानीखेत से जुड़ा हुआ है। 
टनकपुर से बागेश्वर तक एक रेल पटरी प्रस्तावित है, जिसके बन जाने के बाद २०२० से यह क्षेत्र और अधिक पर्यटकों को आकर्षित कर पायेगा।
राजा बीरबल

बचपन

बचपन का नाम महेश दास था। बचपन से ही वो बहुत ही चतुर एवं बुद्धिमान थे। बीरबल जाति से वैश्य थे। उनके जन्म के विषय मे मतभिन्नता है। कुछ विद्वान उन्हें आगरा के निवासी, कोई कानपुर के घाटमपुर तहसील के, कोई दिल्ली का निवासी और कोई मध्य प्रदेश के सीधी जिले का निवासी बताते हैं।

अकबर से मिलन

अकबर से मिलन संबंधी अनेक कथाएं प्रचलित है। सबसे प्रचलित कथा के अनुसार, एक बार बादशाह अकबर ने अपने एक पान का बीड़ा लगाने वाले नौकर को एक "पाओभर" (आज का लगभग 250 ग्राम) चूना लेकर आने को कहा। नौकर किले के बाहर दुकान करने वाले पनवाड़ी से पाओभर चूना लेने गया। इतना सारा चूना ले जाते देख पनवाड़ी को कुछ शक होता है। इसलिए बीरबल नौकर से पूरा घटनाक्रम जानता है, और कहता है कि बादशाह यह चूना तुझको ही खिलवायेगा। तेरे पान में लगे ज्यादा चूने से बादशाह की जीभ कट गई है, इसलिए यह सब चूना तुझे ही खाना पड़ेगा। इसलिए इतना ही घी भी ले जा, जब बादशाह चूना खाने को कहे तो चूना खाने के बाद घी पी लेना। 
नौकर दरबार मे चूना लेकर जाता है, और बादशाह नौकर को वह सारा पाओभर (250ग्राम) चूना खाने का आदेश देता है। नौकर वह सारा चूना खा लेता है, लेकिन उस पनवाड़ी बीरबल की सलाह के अनुसार घी भी पी लेता है। अगले दिन जब बादशाह का वह नौकर पुनः जब राज दरबार पहुचता है, तो अकबर उसे जीवित देख आश्चर्य से उसके जीवित बचने का कारण जानता है। नौकर सारी बात बादशाह को बताता है, कि कैसे किले के बाहर के पनवाड़ी की समझ-बूझ से वह बच सका। बादशाह उस पनवाड़ी की बुद्धिमत्ता से प्रभावित हो उसे दरबार मे बुलवाते है। इस प्रकार बादशाह अकबर और बीरबल का पहली बार आमना सामना होता है। और अकबर ऐसे बुद्धिमान व्यक्ति को अपने दरबार मे स्थान देते हैं।

अकबर के दरबार में

अकबर के दरबार में अकबर ने इन्हें "वीर वर" का खिताब दिया, चलते चलते वह बीरबल होगया। 
अकबर के दरबार में बीरबल का ज्यादातर कार्य सैन्य और प्रशासनिक थे तथा वह सम्राट का एक बहुत ही करीबी दोस्त भी था, सम्राट अक्सर बुद्धि और ज्ञान के लिए बीरबल की सराहना करते थे। ये कई अन्य कहानियो, लोककथाओं और कथाओ की एक समृद्ध परंपरा का हिस्सा बन गए हैं।
अनंत अविराम

अनंत अविराम हिन्दी की एक ऑनलाइन वेब पत्रिका है।
निकोले बासोव

निकोले बासोव, १९६४ नोबेल पुरस्कार भौतिक शास्त्र विजेता